text: 14. ΠΡΟΕΔΡΙΚΟ ΔΙΑΤΑΓΜΑ υπ' αριθ. 365 της 21/29 Νοεμ. 1994 (ΦΕΚ Α'199)  Επέκταση εφαρμογής των άρθρ. 18 και 23 του Κώδικος Αεροπορικού Δικαίου (Νόμ. 1815/88Α'250) στους υπηκόους Κρατών μελών της Ευρωπαϊκής Ζώνης Ελεύθερων Συναλλαγών (ΕΖΕΣ). (Ανωτ . αριθ. 9). Έχοντας υπόψη: 1.Τις διατάξεις του άρθρ. 3 του Νόμ. 1338/1983 "Εφαρμογή του Κοινοτικού Δικαίου (Α'34), όπως το άρθρο αυτό αντικαταστάθηκε από το άρθρ. 65 του Νόμ. 1892/92 "Για τον εκσυγχρονισμό και την ανάπτυξη και άλλες διατάξεις" (Α' 101) και του άρθρ. 4 του Νόμ. 1338/1983 όπως αντικαταστάθηκε με το άρθρ. 6 παρ. 4 του Νόμ. 1440/84 "Συμμετοχή της Ελλάδος στο Κεφάλαιο στα αποθεματικά και στις προβλεπόμενες Ευρωπαϊκής Τράπεζας Επενδύσεων στο Κεφάλαιο της Ευρωπαϊκής Κοινότητας Άνθρακος και Χάλυβος και του Οργανισμού Εφοδιασμού ΕΥΡΑΤΟΜ" (Α'70) και τροποποιήθηκε με το άρθρ. 31 του Νόμ. 2076/92 "Ανάληψη και άσκηση δραστηριότητος πιστωτικών ιδρυμάτων και άλλες συναφείς διατάξεις" (Α'130). 2.Τις διατάξεις του άρθρου δεύτερου του Νόμ. 2155/1993 "Κύρωση της Συμφωνίας για τον Ευρωπαϊκό Οικονομικό Χώρο (ΕΟΧ) μετά των Πρωτοκόλλων κ.λπ. (ΦΕΚ 104Α).  3.Τις διατάξεις του άρθρ. 27 του Νόμ. 2081/92 (ΦΕΚ 154 Α) με το οποίο προσετέθη άρθρ. 29Α στο Νόμ. 1558/85 (ΦΕΚ 137 Α). 4.Το γεγονός ότι από τις διατάξεις του παρόντος Δ/τος ουδεμία επιβάρυνση προκύπτει για τον προϋπολογισμό της Υπηρεσίας Πολιτικής Αεροπορίας, έτους 1994 (Φορέας 39/120). 5.Την υπ' αριθ. 444/1994 γνωμοδότηση του Συμβουλίου της Επικρατείας, μετά από πρόταση των Υπουργών Εθνικής Οικονομίας και Μεταφορών και Επικοινωνιών αποφασίζουμε: Άρθρο μόνο.-Σκοπός του παρόντος Π.Δ/τος είναι η προσαρμογή της Ελληνικής νομοθεσίας προς τις διατάξεις του άρθρ. 4 και του Πρωτοκόλλου 1 της Συμφωνίας για τον Ευρωπαϊκό Οικονομικό Χώρο που κυρώθηκε με το Νόμ. 2155/1993 (Α' 104). Οι ρυθμίσεις που προβλέπονται στα άρθρ. 18 και 23 του Κώδικα Αεροπορικού Δικαίου (Νόμ. 1815/88-ΦΕΚ 250 Α) και αναφέρονται στην εθνικότητα αεροσκαφών, όπως τα άρθρα αυτά αντικαταστάθηκαν με τις παρ. 16 και 17 του άρθρ. 17 του άρθρ. 40 του Νόμ. 2065/92 (113 Α), εφαρμόζονται και προκειμένου για υπηκόους Κρατών της Ευρωπαϊκής Ζώνης Ελευθέρων Συναλλαγών (ΕΖΕΣ) πλην της Ελβετίας ή για εταιρείες, συνεταιρισμούς ή σωματεία στα οποία μετέχουν και υπήκοοι των  Κρατών-Μελών της ΕΖΕΣ και αποτελούν Ελληνικά νομικά πρόσωπα κατά την παρ. 2 του άρθρ. 18 του Νόμ. 1815/88 όπως αυτό αντικαταστάθηκε με την παρ. 16 του άρθρ. 40 του Νόμ. 2065/92. 